Radare informative, montate deja pe străzi. Ce rol au aceste dispozitive
- Antonia Hendrik
- 13 martie 2024, 10:28
Radare informative au fost deja montate pe străzi. Aceste dispozitive sunt alimentate cu energie solară prin intermediul unui panou fotovoltaic și pot stoca informații privind vitezele înregistrate.
Radare informative se pot vedea deja pe străzile mai multor orașe
Administrația publică locală din Râmnicu Vâlcea a achiziționat radare informative care ar putea ajuta și la sancționarea celor care încalcă legislația rutieră. Mai exact, tei radare informative au fost montate pe bulevardul Dem Rădulescu.
Altul pe strada Ostroveni (în zona foișoarelor). Și unul pe strada Morilor. Dispozitivele pot să vadă exact care este viteza cu care se deplasează șoferii. Alte două radare informative vor fi montate în perioada următoare pe Calea lui Traian Nord și pe strada Stolniceni, anunță autoritățile.
Șoferii vor putea să se încadreze în limitele legale
Cele cinci zone au fost alese fie ca urmare a frecventelor semnalări ale depășirii vitezei legale, fie din necesitatea protejării suplimentare a pietonilor și au ca scop exclusiv conștientizarea șoferilor asupra necesității încadrării în limitele legale de viteză pentru evitarea oricăror accidente. Radarele informative sunt alimentate cu energie solară prin intermediul unui panou fotovoltaic, spun reprezentanții Municipalității.
Radare. Sursa foto: Curierul de Vâlcea.
Radare informative care pot stoca informații
Aceștia susțin că se vor putea da și amenzi, fără să precizeze cum și în ce mod vor fi acestea aplicate, deși specialiștii Poliției Rutiere au menționat pentru "Adevărul" că nu există deocamdată un cadru legal privind sancționarea prin intermediul radarelor fixe, dispozitivele nefiind încă omologate.
"Pot stoca informații privind vitezele înregistrate pe baza cărora, ulterior, se pot dispune măsuri suplimentare de depistare și sancționare a vitezomanilor".
Astfel de sisteme de avertizare sunt montate și în alte zone problematice din punct de vedere al traficului auto în țară. Și anume:
La intrarea în Craiova pe DN65.
La intrarea în Pitești pe DN73.
Pe DN 15 în județele Mureș și Cluj, în Rădăuți – județul Suceava, în Calafat – județul Dolj, etc.). Și în județul Vâlcea (la Vaideeni și la Roești), informează curierul.ro.